བྱིས་པ་ཨ་མའི་མངལ་དུ་ཞུགས་ཏེ་ཟླ་བ་གསུམ་འགོར་བ་ནས་བཟུང་ཕྱི་རོལ་གྱི་སྐད་ཆ་དང་རོལ་དབྱངས་སོགས་ལོངས་སུ་སྤྱོད་པའི་དབང་ཤེས་འབྱོར་ཡོད་ཟེར་བ་བཞིན་དུ།བྱིས་པ་བཙས་ཏེ་ཟླ་བ་འགའ་ཤས་འདས་རྗེས་ནས་ངག་གི་སྐད་ཆ་དེ་ཙམ་མི་ཁྲོལ་ཡང་བྱ་དངོས་བསྡུ་ལེན་དང་བསམ་གཞིག་གི་ནུས་པའང་རིམ་བཞིན་འཚར་ལོངས་འབྱུང་ཚད་ཤིན་ཏུ་མགྱོགས་ངེས་ཟེར།དེ་བས་ན་ཕ་མའི་ངག་གི་སྨྲ་བརྗོད་མཐའ་དག་དང་གོམ་པའི་འདེགས་འཇོག་རེ་རེ་བཞིན་བྱིས་པའི་རང་གཟུགས་མཐོང་བའི་མེ་ལོང་ཡིན་ངེས།